CELEX: 32020R1291
Language: et
Date: 2020-09-09 00:00:00
Title: Komisjoni Rakendusmäärus (EL) 2020/1291, 9. september 2020, teatavate kaupade klassifitseerimise kohta kombineeritud nomenklatuuris

16.9.2020   
               
               
                  ET
               
               
                  Euroopa Liidu Teataja
               
               
                  L 302/17
               
            
         KOMISJONI RAKENDUSMÄÄRUS (EL) 2020/1291,
         9. september 2020,
         teatavate kaupade klassifitseerimise kohta kombineeritud nomenklatuuris
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
         ning arvestades järgmist:
         
                     (1)
                  
                  
                     Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
                  
               
                     (2)
                  
                  
                     Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
                  
               
                     (3)
                  
                  
                     Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
                  
               
                     (4)
                  
                  
                     On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
                  
               
                     (5)
                  
                  
                     Käesoleva määrusega ette nähtud meetmed on kooskõlas tolliseadustiku komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
         
         
            Artikkel 2
            Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 9. september 2020
            
               
                  Komisjoni nimel
               
               
                  presidendi eest
               
               
                  maksunduse ja tolliliidu peadirektoraadi
               
               
                  peadirektor
               
               Gerassimos THOMAS
            
         
         
            (1)  ELT L 269, 10.10.2013, lk 1.
         
            (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
      
      
         
            LISA
            
                        Kauba kirjeldus
                     
                     
                        Klassifikatsioon (CN-kood)
                     
                     
                        Põhjendus
                     
                  
                        (1)
                     
                     
                        (2)
                     
                     
                        (3)
                     
                  
                        Risttahukakujuline plasttoode õõnsa karbi kujul (nn klemmikest) mõõtmetega umbes 60 × 190 × 170 mm.
                        Toode on kavandatud kasutamiseks erinevat liiki sõidukites või masinates elektrooniliste juhtmoodulite kaitseümbrisena, et füüsiliselt kaitsta elektroonilisi kontakte mustuse ja niiskuse eest.
                        Vt fotot  (*1).
                     
                     
                        3926 90 97
                     
                     
                        Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 3926, 3926 90 ja 3926 90 97 sõnastusega.
                        Toodet ei või klassifitseerida rubriiki 8536 kui elektrilist lülitusseadet, elektrikatkestit ja kaitseseadet vooluahelatele, kuna tegemist on üksnes ümbrisega, mis ei sisalda pistikühendusi, kontakte ega nende tarvikuid (vt ka HSi selgitavad märkused, rubriik 8536, III osa, punkt C).
                        Toode ei ole masinaosa XVI jaotise märkuse 2 punkti b tähenduses, kuna selle olemasolu ei ole vajalik pistikühenduse, kontakti või selle tarviku funktsioneerimiseks, vaid parandab üksnes selle funktsionaalsust. Seetõttu ei või toodet klassifitseerida rubriigi 8538 alla kui osa, mida kasutatakse üksnes või peamiselt rubriigi 8536 seadmetes.
                        Toodet ei loeta rubriiki 8547 kuuluvaks elektriseadmete isolatsioonivahendiks, kuna see ei ole spetsiaalselt ette nähtud isolatsiooniks, vaid elektriühenduste kaitseks (vt ka HSi selgitavad märkused, rubriik 8547, A osa).
                        Järelikult tuleb toode klassifitseerida oma koostismaterjali (plast) järgi CN-koodi 3926 90 97 alla kui muu plastist toode.
                     
                  
               
            
               (*1)  Foto on üksnes illustratsiooniks.